GiliGold/VAD_KnessetCorpus huggingface dataset:
יריב לוין:
אני מניח, שבשם כולם כאן, אנחנו מאחלים לך הרבה מאוד הצלחה, וכפי שאני אומר לא פעם בוועדה הזאת, הדבר היחיד שהוא באמת משותף לכולנו, שבסוף כולנו נהיה חברי כנסת לשעבר.
יריב לוין:
אז בהגיעך למעמד הזה, לאחר הבחירות, אני מאחל לך הצלחה ואומר לך תודה גדולה.
יריב לוין:
אגב, גם על תרומה עצומה לוועדה הזאת, שבאה לידי ביטוי באופן יום יומי כאן.
יריב לוין:
אני רוצה להודות שוב לכל מי שעבד לצדי כאן בוועדת הכנסת.
יריב לוין:
קודם כל כמובן לצוות הוועדה: לאתי, לנועה – שכרגע לא נמצאת, לעאליה, לרבקה, למלכה שסייעה בידינו בתקופה האחרונה.
יריב לוין:
כמובן לארבל, שעשתה כאן כתמיד עבודה מקצועית ומצוינת.
יריב לוין:
למזכירת הכנסת, לירדנה, שמלווה אותנו כאן בישיבות.
יריב לוין:
כפי שאני אומר תמיד, זכות גדולה היתה לי לעמוד בראש הוועדה הזאת.
יריב לוין:
אני חושב, שהוועדה הזאת משפיעה על כל דבר שקורה כאן בבניין ואני בהחלט מפקיד אותה בידיו הטובות של חברי, חבר הכנסת זאב אלקין.
זאב אלקין:
מה-1 בינואר, ולכן לא נתחלף, בניגוד למה שתכננת.
יריב לוין:
אגב, אפשר, כי אני יכול להסמיך אותך לנהל את הישיבה.
יריב לוין:
אפשר לפתור את הבעיה הזאת.
יריב לוין:
אבל אני אנהל את זה עד הסוף.
יריב לוין:
בכל מקרה, אני רוצה להודות גם לכל חברי הוועדה, שהיו שותפים כאן לעבודה.
יריב לוין:
לך אורי, תודה מיוחדת.
יריב לוין:
נדמה לי, שאתה היית חבר הוועדה היחיד שהיה פה כשמינו אותי, ואתה כמעט היחיד שנמצא פה כשאני מסיים את תפקידי.
יריב לוין:
בקדנציה הזאת הרי נבחרתי לתפקיד בקולות האופוזיציה.
יריב לוין:
רבותי, באופן פורמאלי, בהתאם להוראת סעיף 106א(1) לתקנון הכנסת, הקובע כי הוועדה תבחר יושב ראש מבין חבריה, לפי המלצת ועדת הכנסת.
יריב לוין:
כאן אנחנו לא צריכים להמליץ, אנחנו פשוט בוחרים.
יריב לוין:
אני מציע שנבחר את חבר הכנסת זאב אלקין לכהן כיושב ראש הוועדה החל מ-1.1.2015.
יריב לוין:
מי בעד ההמלצה הזאת?
יריב לוין:
נמנעים – אין ההמלצה אושרה פה אחד
יריב לוין:
ההמלצה אושרה פה אחד.
ארבל אסטרחן:
אני רוצה להעיר לפרוטוקול, שהתחילה הדחויה היא, בגלל שמדובר פה על יומיים ועל מצב חריג שאנחנו נמצאים בפגרה, זה לא שבמצב רגיל אפשר לקבל החלטות כאלה - - -
יריב לוין:
הייעוץ המשפטי קובע, שלא יהיה בזה תקדים.
יריב לוין:
אנחנו מודיעים לפרוטוקול, שכל התהליך הזה נעשה על דעת הייעוץ המשפטי.
יריב לוין:
את השאלה, מהו פרק הזמן, נשאיר למקרה שיזדקקו לזה בפעם אחרת, אם בכלל.
זאב אלקין:
הפעם זה קרה באמת בגלל שזה יומיים ובגלל שכידוע, מחר יש בחירות פנימיות בליכוד.
יריב לוין:
אני עובר לנושא של המלצה לחילופין בראשות ועדת החוץ והביטחון.
יריב לוין:
אני אפקיד בידי חבר הכנסת אלקין, אני אעשה לו את ה"סתיפתח" של תפקידו החדש.
זאב אלקין:
תודה רבה אדוני יושב ראש ועדת הכנסת.
זאב אלקין:
לעונג ולכבוד הוא לי להמליץ בפני חברי ועדת הכנסת, למנות אותך לראשות ועדת החוץ והביטחון, החל מ-1 בינואר.
זאב אלקין:
אני חושב, שזה מינוי מאוד טבעי, אתה נמצא ב-50% יושב ראש ועדת החוץ והביטחון, גם כל התקופה הזאת מאז ששנינו נכנסנו לתפקידנו, עשינו למעשה ביחד, יד ביד, את כל הסוגיות של ניהול הוועדה.
זאב אלקין:
ולכן, מהבחינה הזאת, אין אפילו שאלה שתצליח כי אתה כבר עושה את זה, זה רק שינוי הכותרת הפורמאלית.
זאב אלקין:
לכן, בשמחה רבה אני ממליץ לחברי ועדת הכנסת לאשר את ההמלצה למינוי, שתאושר אחר כך בוועדת החוץ והביטחון.
זאב אלקין:
מי בעד.
זאב אלקין:
בעד – רוב
זאב אלקין:
נמנעים – אין
זאב אלקין:
אושר פה אחד.
יריב לוין:
אנחנו עוברים לסעיף 3: חילופין בראשות הוועדה המשותפת לתקציב הביטחון.
יריב לוין:
כאן אני רוצה רק להעיר הערה לפרוטוקול.
יריב לוין:
על פי הוראת השעה, שנקבעה בחוק עד ל-31 בדצמבר 2014, יושב ראש הוועדה המשותפת יהיה חבר בוועדת החוץ והביטחון.
יריב לוין:
ואילו, משהתבטלה הוראת השעה ב-1 בינואר, היושב ראש יהיה מטעם ועדת הכספים.
יריב לוין:
אני, כחבר ועדת החוץ והביטחון, מסיים את תפקידי ב-31.12.2014.
יריב לוין:
הפעם לא צריך לעשות שום אקט, כי על פי החוק, כהונתי תפקע.
יריב לוין:
ואני מציע למנות במקומי, כיושב ראש הוועדה, את חבר הכנסת זאב אלקין, שהוא חבר ועדת הכספים ולכן כשיר ויכול - - -
זאב אלקין:
מכהן בוועדה מטעם ועדת הכספים.
יריב לוין:
כן, מכהן בוועדה הזאת מטעם ועדת הכספים ולכן הוא יכול למלא את התפקיד הזה.
יריב לוין:
אושר פה אחד, אין מתנגדים, אין נמנעים.
יריב לוין:
רבותי, תודה רבה.
אורי מקלב:
עכשיו שלב הברכות.
יריב לוין:
שלב הברכות, בבקשה.
מאיר שטרית:
אני חושב, ששניכם ניהלתם את ועדת החוץ והביטחון ושלוחותיה, בצורה מאוד יפה ומתואמת.
מאיר שטרית:
עשיתם עבודה יפה מאוד.
מאיר שטרית:
זאב אלקין, העבודה היפה שהוא עשה בתקופת מלחמת "צוק איתן", ישיבות מרתוניות, בחריצות גדולה מאוד.
מאיר שטרית:
הייתי חבר בוועדת החוץ והביטחון עם הרבה יושבי ראש, אתה חריג במיוחד כי יושבי ראש רבים לא בדיוק אהבו לעבוד.
מאיר שטרית:
ראיתי את העבודה של חבר הכנסת אלקין כעבודה באמת רצינית ואחראית, אני חושב שעשית עבודה מצוינת.
מאיר שטרית:
אני בטוח, שגם יריב יעשה עבודה מצוינת.
מאיר שטרית:
בכלל, הסינכרוניזציה ביניכם היא טובה מאוד.
מאיר שטרית:
אני מאחל לשניכם הצלחה בפריימריז, אולי נראה את שניכם בכנסת הבאה שרים בממשלה, לפחות נראה שני חברים שבאו עם ניסיון מהכנסת ויודעים מה הם עושים גם בממשלה.
מאיר שטרית:
מאחל לכם בהצלחה.
אורי מקלב:
קודם כל, אני מתנצל בפניכם, שהישיבה היום היא לא בהשתתפות גדולה ולא מספיק חגיגית, לאור החילופין, להביע את ההערכה לשניכם.
אורי מקלב:
אנחנו לוקחים בחשבון, שזה חלק מהמציאות של פריימריז ובחירות, ובחירות בתוך בחירות.
אורי מקלב:
אני בטוח, שרבים היות משתתפים פה אם הישיבה היתה מתקיימת בזמן רגיל.
אורי מקלב:
אי אפשר מבלי להגיע כמה מילות הערכה, קודם כל לך, יריב.
אורי מקלב:
אני מלווה אותך כמעט בכל התפקידים שלך בכנסת, בוודאי מאז שאתה יושב ראש ועדת כנסת, אנחנו עובדים במשותף ודי צמודים, כך שאני מכיר מקרוב את ההשקעה הרבה, המקצועית הרבה, שאתה השקעת פה בוועדה.
אורי מקלב:
ניהלת את הוועדה בשקט וברוגע.
אורי מקלב:
ידעת לקדם את הדברים איפה שצריך.
אורי מקלב:
היום אתה עומד לקבל תפקיד גדול וחשוב ואחראי מאוד, בוודאי שמתאים לכישורך.
אורי מקלב:
אני רוצה לאחל לך, שתעמוד בו בהצלחה.
אורי מקלב:
לא חדש לכם התפקידים, אתם מכירים אותם ואני מאחל לכם בהצלחה.
אורי מקלב:
כמה מילות הערכה על מה שעשית בתקופה הקצרה בוועדת החוץ והביטחון.
אורי מקלב:
אני לא חבר הוועדה, אבל כפי ששמענו, זה בא לידי ביטוי בשינויים של הדיונים, הצלחת להשלים את החסר שהיה בתקופה הארוכה כשלא היה יושב ראש, עשית כמה דברים שאני חושב שהם ניכרים וירשמו ודאי לזכותך, בוועדות המשנה יותר, פחות במליאה, דברים ענייניים ומקצועיים.
אורי מקלב:
קיבלת את התפקיד אחרי תקופה ארוכה שלא היה יושב ראש בוועדת החוץ והביטחון, החזרת את השם ואת האחריות שיש בתפקיד של ועדת החוץ והביטחון.
אורי מקלב:
אני מאחל לכולכם הצלחה.
זאב אלקין:
יש כאן באמת מעמד מאוד מעניין כי יש כאן סגירת מעגל.
זאב אלקין:
אני נזכר, שבקדנציה הקודמת העברתי אליך את השרביט של ועדת הכנסת.
זאב אלקין:
כאן בהקשר הזה של ועדת הכנסת שיתפנו פעולה הרבה זמן, אני כיושב ראש ועדה, אתה כחבר ועדה, אחר כך אתה כיושב ראש ועדה, אני כיושב ראש הקואליציה.
זאב אלקין:
גם בקדנציה הזאת שוב, אתה כיושב ראש ועדה ואני כיושב ראש קואליציה.
זאב אלקין:
אנשים לא מבינים, אבל כל התפקוד למעשה של יושב ראש קואליציה הוא בלתי אפשרי מבלי שיתוף פעולה עם יושב ראש ועדת הכנסת.
זאב אלקין:
אז חלק מהתקופה היה לך שיתוף פעולה מעולה כי צירפת את שני התפקידים וזה הסתדר.
זאב אלקין:
ההרמוניה הזאת היא בהחלט חשובה בציר המשולש הזה של יושב ראש כנסת, יושב ראש ועדת הכנסת ויושב ראש הקואליציה.
זאב אלקין:
זה לא ברור מאליו, לא תמיד זה היה ככה בכל הכנסות, ידועים גם מקרים אחרים.
זאב אלקין:
אני חושב, שברגע שקיים שיתוף הפעולה הזה, הכנסת מתפקדת היטב ואין את החריקות והבעיות ומאבקי אגו.
זאב אלקין:
הדבר השני, אורי לא הזכיר את זה, אני רוצה להזכיר את זה, עשית מהפכה בכנסת.
זאב אלקין:
אומנם זה היה בקדנציה הקודמת, אבל את העומק שלה הרגשתי רק בחודש האחרון.
זאב אלקין:
כי הובלת שינוי תקנון הכנסת מאוד יסודי, בשקט ובלי מלחמות.
זאב אלקין:
השינוי הזה למעשה אתנו עד היום.
זאב אלקין:
מצאתי את עצמי בחודש הזה, לא פעם ולא פעמיים, ניגש לירדנה, ניגש לארבל ואומר, אפשר כך וכך, והן אומרות לי, לא, זה בתקנון הישן, בתקנון החדש זה כבר אחרת.
יריב לוין:
אולי עשינו יותר מדי סדר.
זאב אלקין:
דווקא לא, זה מצוין, דברים טובים, רק שזה חייב אותי לא לשקוט על שמרי אלא ללמוד מחדש את התקנון.
זאב אלקין:
רק כך הבנתי את העוצמה, שהיתה כאן בקדנציה הקודמת.
זאב אלקין:
זה לא דברים ברורים מאליו, היכולת הזאת להביא מהפכות, שנשארות אחר כך לדורות ובלי מלחמות.
זאב אלקין:
אני חושב, שעל ידי זה הפכת לאחד מיושבי ראש ועדת הכנסת הכי דומיננטיים שהיו, שהטביעו את חותמם לתקופה מאוד ארוכה.
זאב אלקין:
אני חושב, שנכון וראוי שזה ייאמר היום.
זאב אלקין:
אני מאחל לך, לא להיות יושב ראש ועדת הכנסת בקדנציה הבאה.
יריב לוין:
ואני מאחל לנו, שלא נהיה יושבי ראש הוועדה לביקורת המדינה.
זאב אלקין:
אני אנסח את זה אחרת, אני מאחל לעצמי להיות יושב ראש הוועדה המסדרת, כדי לייצר רציפות בכיסא הזה, אבל את זה כבר יחליט הבוחר.
זאב אלקין:
בטקס הזה של סגירת מעגל, שתי קדנציות של הכהונה שלך אומנם נפסקות בתפקיד יושב ראש ועדת הכנסת, כדאי שייאמר לפרוטוקול את התרומה העצומה שלך לכנסת שתרמת בתפקיד הזה.
יריב לוין:
רבותי, תודה רבה לכולם, הישיבה נעולה.
רוברט אילטוב:
שלום לכולם.
רוברט אילטוב:
אנחנו נפתח את הדיון לבקשת הממשלה.
רוברט אילטוב:
בשם יושב-ראש ועדת הכנסת, חבר הכנסת אלקין, אקרא את הדברים: חברי כנסת נכבדים, התבקשתי על-ידי יו"ר ועדת הכנסת, חבר הכנסת אלקין, להזמינכם לישיבת הוועדה שתתקיים היום.
רוברט אילטוב:
סדר-היום של הוועדה: בקשת הממשלה להקדמת הדיון בהצעת חוק הרשות השנייה לטלוויזיה ורדיו (תיקון מס' 39) התשע"ה-2015, (מ/913) בכל הקריאות.
רוברט אילטוב:
הבקשה היא בקשה טכנית להצלת ערוץ 10, עם כל המשתמע מכך.
רוברט אילטוב:
זאת בקשת הממשלה, כמובן.
רוברט אילטוב:
האם יש למישהו מה להוסיף?
רוברט אילטוב:
זה עניין טכני.
<ארבל אסטרחן:
זה לא עניין טכני, זה עניין מהותי.
<אתי בנדלר:
אני אסביר, למרות שמי שצריך להציג את זה, כמובן, הם נציגי הממשלה, כי הם ביקשו את הפטור מחובת ההנחה.
<אתי בנדלר:
ערוץ 10, החל מה-1 בינואר 2015, פועל למעשה ומשדר את שידוריו מכוח הנחיית היועץ המשפטי לממשלה, ללא זיכיון וללא רישיון.
<אתי בנדלר:
אין חולק על כך שהמצב הזה הוא מאוד לא תקין, ועל כן יש להסדיר את השידורים שלו בחוק, ויפה שעה אחת קודם, פשוטו כמשמעו.
<אתי בנדלר:
ולכן כל עיכוב בקבלת החוק מאפשר לערוץ לשדר ללא הרשאה חוקית.
רוברט אילטוב:
הבקשה של הממשלה היא להסדיר את כל הנושא של ערוץ 10, עם כל המשתמע מכך.
<אתי בנדלר:
נכון.
<אתי בנדלר:
לתקופה מוגבלת.
רוברט אילטוב:
אני מעלה את הבקשה של הממשלה להצבעה, לפטור מחובת הנחה בכל הקריאות.
<ארבל אסטרחן:
צריך לציין שנמצא פה הקוורום הנדרש.
רוברט אילטוב:
נמצא פה הקוורום הנדרש של חברי הכנסת מכל סיעות הבית, קואליציה ואופוזיציה, אם עדיין יש קואליציה.
רוברט אילטוב:
מי בעד?
רוברט אילטוב:
מי נגד?
רוברט אילטוב:
בעד – 6
רוברט אילטוב:
נמנעים – אין
רוברט אילטוב:
הבקשה אושרה פה אחד.
רוברט אילטוב:
תודה רבה.
רוברט אילטוב:
הישיבה נעולה.
זאב אלקין:
בוקר טוב.
זאב אלקין:
אנחנו פותחים את ישיבת ועדת הכנסת, שנועדה לקבוע את הוועדה לדיון בהצעת חוק הרשות השנייה לטלוויזיה ורדיו (תיקון מס' 39) התשע"ה-2015, הצעת החוק שכרגע עברה במליאה.
זאב אלקין:
עלו מספר הצעות במליאה.
זאב אלקין:
בדיון שקיימנו בוועדת ההסכמות, בין נציגי קואליציה ואופוזיציה, סוכם שהדבר הטבעי ביותר הוא להוביל את הצעת החוק לוועדה משותפת בין כלכלה וחינוך, שהוקמה כאן על-ידי ועדת הכנסת, לדון בנושא אחר שהיה קשור לרשות השנייה לטלוויזיה ולרדיו.
זאב אלקין:
למעשה הוועדה הזאת קיימה דיון יסודי בנושא של ערוץ 10 רק לפני חודש, שקלה את כל האופציות.
זאב אלקין:
היא זאת שקבעה מה התנאים לרישיון, שזה רלוונטי מאוד לנושא של הצעת החוק שבא כאן לדיון, כי הצעת החוק למעשה מדברת על ייצור כלאיים, על הארכת זיכיון אבל בתנאים של הרישיון, החדשים שאושרו על-ידי אותה ועדה.
זאב אלקין:
לכן אין דבר יותר טבעי, שהוועדה שהתחילה את המלאכה היא זאת שגם תסיים אותה ותדון גם בהצעת החוק הזאת.
זאב אלקין:
הוועדה הזאת מורכבת משמונה חברים, ארבעה מטעם ועדת הכלכלה וארבעה מטעם ועדת חינוך.
זאב אלקין:
אקרא את שמות החברים, כי למעשה אנחנו מדברים כאן לא על הקמת ועדה משותפת חדשה, אלא על הסמכת ועדה משותפת קיימת לטפל גם בנושא של החוק הזה.
זאב אלקין:
החברים מטעם ועדת הכלכלה: זאב אלקין, יושב-ראש, אבישי ברוורמן, רוברט אילטוב ואיילת שקד.
זאב אלקין:
החברים מטעם ועדת החינוך: עמרם מצנע, רונן הופמן, יעקב אשר ומסעוד גנאים.
זאב אלקין:
אתם רואים שיש ייצוג של הרבה מאוד סיעות בבית באותה ועדה משותפת.
זאב אלקין:
אם אין הערות לחברים, אני מביא את ההצעה הזאת לאישור ועדת הכנסת.
זאב אלקין:
בעד – 3
יריב לוין:
אני פותח את הישיבה כאשר על סדר היום: הצעת חוק מימון מפלגות (תיקון – הלוואות ומימון), התשע"ה-2014, פ/2920/19, הצעת חוק פרטית של חברי הכנסת זאב אלקין, משה גפני, איתן כבל, אילן גילאון, רוברט אילטוב, עפו אגבאריה, אחמד טיבי, אברהם מיכאלי, ג'מאל זחאלקה, איילת שקד, שאול מופז, עפר שלח ומאיר שטרית.
יריב לוין:
אנחנו מתכנסים כאן לשם הכנת החוק לקריאה הראשונה.
יריב לוין:
אני מבין שמאחר שזה חוק שמוגש בהסכמה רחבה של מפלגות בכנסת, היו דיונים וגובש איזשהו נוסח - - -
<ארבל אסטרחן:
לא - - -
יריב לוין:
אני לא יודע, כך הבנתי.
יריב לוין:
אני בכלל שומע כל מיני שמועות, אבל אני חייב לומר שזה חוק מורכב וחוק שמחייב דיון מעמיק, ומבחינתי יהיה כאן דיון מעמיק.
יריב לוין:
ולכן אני מציע שפשוט נתחיל לעבור סעיף-סעיף ונשמע אם היו תיקונים או שינויים.
יריב לוין:
אני ברבע לשתים-עשרה אמור להיות מוחלף על ידי חבר הכנסת כבל, שאמור להמשיך את הדיון, בגלל אילוצי הלו"ז שלי.
יריב לוין:
במידה שהוא יבוא ברבע לשתים-עשרה, נמשיך, ואם לא, תהיה הפסקה עד שהוא יבוא.
יריב לוין:
אולי נציג את הרקע, למה הגענו לזה.
<ארבל אסטרחן:
את הרקע אולי יציגו המציעים.
יריב לוין:
אין בעיה, רק אני לא רואה אף אחד מהם.
יריב לוין:
האם יש מישהו מגזברי המפלגות שרוצה לקחת על עצמו את העניין?
<משה שיפמן:
ההצעה הזאת התגבשה - - -
יריב לוין:
שיפמן, רק תגיד מי אתה.
יריב לוין:
אתה הגזבר של דגל התורה.
<משה שיפמן:
ההצעה הזאת היא עבודה של המפלגות, שהתכנסו ביחד לפני כחצי שנה.
<משה שיפמן:
ההצעה הזאת היא עבודה של חצי שנה.
<משה שיפמן:
כל המפלגות ביחד ניסו למצוא פתרון למצב שהן נקלעו אליו.
<משה שיפמן:
המצב קרה משני דברים.
<משה שיפמן:
דבר אחד, שחיקת יחידת המימון.
<משה שיפמן:
יחידת המימון נשחקה בערך ב-33% מהערך הריאלי שבו היא נקבעה לפני עשרים שנה.
<משה שיפמן:
דבר שני, העלות הגדולה של מערכת הבחירות.
<משה שיפמן:
העלות של מערכת הבחירות היום היא הרבה יותר גדולה ממה שהיה בעבר, בגלל כל המדיה ודברים שפעם לא היו.
<משה שיפמן:
זה עולה הרבה יותר כסף וההוצאות גדולות הרבה יותר מפעם.
<משה שיפמן:
דבר שלישי, הבנקים, שפעם היו מוכנים לתת הלוואות, היום הם לא מוכנים לתת הלוואות למפלגות.
<משה שיפמן:
ולא רק שהבנקים לא מוכנים לתת הלוואות, הם גם לא מוכנים אפילו לפתוח חשבונות ביתרות זכות.
<משה שיפמן:
היו מפלגות שסירבו לפתוח להן חשבון ביתרת זכות.
<משה שיפמן:
באופן כללי, ההצעה אומרת שלושה דברים.
<משה שיפמן:
דבר ראשון, היא מדברת על הגדלת המקדמות לפני הבחירות.
<משה שיפמן:
דבר שני, היא אומרת שייאסר על מפלגות קיימות בכנסת לקבל הלוואות מבנקים, וזה משתי סיבות: אחת, אם נותנים הלוואה מהכנסת אז אין שום סיבה שיהיה כפל הלוואות; שתיים, קשרי הון-שלטון, שאלה דברים שקרו, למשל אם מפלגות מסוימות שחברי כנסת מטעמן היו חשובים, המפלגות האלה היו - - -
יריב לוין:
אתה אומר ששווה היה לחזור להקים את פועלי אגודת ישראל?
<משה שיפמן:
לא, אני לא מתכוון לזה.
<משה שיפמן:
מבקר המדינה התייחס לזה בדוח האחרון ובדוח הלפני אחרון.
<משה שיפמן:
דבר שלישי שהחוק הזה אומר זה שבגלל שאין הלוואות, אז...
<משה שיפמן:
מה שקורה היום זה שמקבלים 5% מימון מיד אחרי פרסום התוצאות, ועוד 15% אחרי דוח מבקר המדינה.
<משה שיפמן:
ההצעה מציעה לקחת את כל המימון מיד, ומבקר המדינה יכול לקנוס את ה-15%...
<משה שיפמן:
הקנס יהיה מהשוטף ולא ממימון הבחירות.
רונן הופמן:
כל מה שאמרת תקף לגבי מפלגות קיימות, אבל מה לגבי רשימות מועמדים חדשות?
אורי מקלב:
לגבי איזה עניין אתה שואל, חבר הכנסת הופמן?
אורי מקלב:
לגבי הלוואות?
אורי מקלב:
לגבי המימון?
אורי מקלב:
לגבי מה?
רונן הופמן:
אני שואל שאלה כללית.
רונן הופמן:
קיבלנו עכשיו רקע שבו כל מה שנאמר נאמר לגבי מפלגות קיימות.
<משה שיפמן:
ההצעה היא עדיין בקריאה טרומית, וכמה שניסינו לגבש אותה, יש בה עדיין חורים, ובשביל זה אנחנו יושבים פה, וצריך לעשות דיון מעמיק.
<משה שיפמן:
לגבי מפלגות חדשות, על פי החוק הקיים, מפלגה חדשה, כל זמן שהיא לא הגישה רשימת מועמדים, היא יכולה לעשות מה שהיא רוצה מבחינה כספית.
<משה שיפמן:
מבחינת תרומות סידרו את זה בחוק לפיד, ומבחינה בנקאית - - -
<חנה רותם:
זה לא נכון.
<חנה רותם:
תרומות של מפלגה כפופות - - -
<משה שיפמן:
כפופות לחוק לפיד, זה מה שאמרתי.
<חנה רותם:
לא לחוק לפיד, לחוק מימון מפלגות.
<משה שיפמן:
בפועל, מפלגה, כל זמן שהיא לא הגישה רשימת מועמדים, היא יכולה לפתוח חשבון בנק, היא יכולה לקחת הלוואות הן מבנקים והן מאנשים עצמאים, לעומת מפלגה, שיכולה לקחת הלוואות רק מתאגיד בנקאי.
<משה שיפמן:
לאחר שמגישים רשימת מועמדים, אז הדין של רשימה חדשה, על פי ההצעה, הוא כדין מפלגה רגילה.
<משה שיפמן:
פה ביקשו מאיתנו לשנות את ההצעה, אמרו לנו שמפלגה, כל זמן שהיא מפלגה חדשה, כן תוכל לקחת הלוואות מבנקים – ואנחנו הסכמנו לזה.
<משה שיפמן:
כי על פי ההצעה הקיימת מפלגה חדשה לא תוכל לקחת הלוואות מבנקים.
<משה שיפמן:
זאת ההצעה כרגע, אבל אנחנו מוכנים להוריד את זה, כי אמרו לנו - - -
אורי מקלב:
מר שיפמן, בחלק השני, בכל הנושא של מימון לאחר בחירות, אין כאן נפקא מינה, מכיוון - - -
<משה שיפמן:
אחרי הבחירות אין שום בעיה.
אורי מקלב:
אז כל הנקודה היא רק לפני הבחירות.
אורי מקלב:
אז בעצם מה שאתה מעלה ומשנה – באותה מידה אתה עושה גם בחוק החדש.
אורי מקלב:
אם היה להם למשל 60% ממה שהם מקבלים, אז עכשיו הם יקבלו 85%.
<משה שיפמן:
לא, לא מדובר על זה.
אורי מקלב:
אני מדבר איתך על מקדמה למשל.
אורי מקלב:
מקדמה הם לא יוכלו לקבל.
<משה שיפמן:
- - -
<סיגל קוגוט:
הערבות הבנקאית מאוד משנה, וזה החלק החשוב.
יריב לוין:
אנחנו נגיע לזה.
אורי מקלב:
ההלוואה שיקבלו מהכנסת במקום מהבנק – באיזה שלב זה?
<סיגל קוגוט:
הלוואה זה אחרי הבחירות, אבל המקדמה היא לפני הבחירות.
<סיגל קוגוט:
המקדמה היא כנגד ערבות.
אורי מקלב:
אבל היא כבר לא מפלגה חדשה אחרי שהיא כבר תקבל, מכיוון שכולן מפלגות ידועות.
<סיגל קוגוט:
ההלוואה כאן.
<ארבל אסטרחן:
מקילים מאוד עם הסיעות הקיימות, שיכולות לקבל לפי המוצע מקדמה גדולה בהרבה, 85% במקום 60%, בעוד שהסיעות החדשות צריכות להתמודד עם הצורך להמציא ערבות בנקאית.
<אייל זנדברג:
מה גם שנקודת המוצא הקיימת היא כבר מצב של חוסר שוויון.
אורי מקלב:
אבל אם אנחנו לא נעשה את החוק הזה.
אורי מקלב:
הרי אתה לא גורע ממה שהיה להן קודם.
אורי מקלב:
יש לנו בעיה שמי שלא מתמודד, אנחנו לא מכירים אותו.
אורי מקלב:
אבל אנחנו לא גורעים.
אורי מקלב:
אתה אולי מעדיף, אבל זה לא על חשבון אלה שלא קיימים.
אורי מקלב:
זה לא על חשבונם.
<סיגל קוגוט:
לא אומרים שאתה לא יכול לעשות את זה, רק אומרים שאתה צריך לחשוב על הסיעות החדשות ולטפל בחוסר השוויון.
אורי מקלב:
אני לא חושב.
אורי מקלב:
כל מפלגה חדשה, יש לה בעיות שבאות בהרבה היבטים.
אורי מקלב:
היא לא יודעת כמה יהיה לה, היא לא יודעת כמה כסף להוציא.
אורי מקלב:
איך היא יכולה לדעת.
אורי מקלב:
כלומר, יש הרבה דברים שהיא בחוסר...
אורי מקלב:
מי שמתחיל, תמיד הוא מתחיל בחוסר שוויון.
אורי מקלב:
גם בחלק המימוני, אנחנו לא גורעים מהם לעומת מה שהיה עד עכשיו.
אורי מקלב:
אז מה - - -
<ארבל אסטרחן:
לשפר את המצב של המתחרים שלהם.
<ארבל אסטרחן:
לשפר מאוד.
אורי מקלב:
זה לא מה שמשנה, מכיוון שכל מפלגה שקיימת - - -
<סיגל קוגוט:
זה משנה.
<סיגל קוגוט:
יש על זה פסיקה מפורשת, אנחנו לא סתם ממציאים את זה.
<סיגל קוגוט:
יש פסיקה של בית המשפט העליון על מימון מפלגות שאומרת שברגע שאתה משפר מצב של אחד.
<סיגל קוגוט:
..
<סיגל קוגוט:
המצב הכלכלי הוא העניין של שוויון הסיכויים בבחירות, הזכות לבחור ולהיבחר.
אורי מקלב:
זה ההבדל בינינו לביניכם.
אורי מקלב:
אין לנו כמעט חילוקי דעות, רק בדבר אחד: שאתם רואים לנגד עיניכם את הבג"ץ, ואנחנו כמחוקקים לא - - -
<סיגל קוגוט:
לא, אנחנו לא רואים לנגד עינינו את הבג"ץ, אבל אנחנו בתוך מצב משפטי מסוים שאנחנו צריכים להביא אותו בפניכם.
<ארבל אסטרחן:
אתם קבעתם שהבחירות יהיו שוות.
<ארבל אסטרחן:
המחוקק קבע את העיקרון שהבחירות יהיו שוות ושיהיה שוויון הזדמנויות ככל האפשר – וברגע שמרחיבים את הפער, יש פגיעה בשוויון.
אורי מקלב:
ותוספת מימון למפלגות שמשלבות נשים זה מאוד "שוויוני".
אורי מקלב:
אתם באתם פה ואף אחד לא פצה פה - - -
<סיגל קוגוט:
פצינו פה ועוד איך.
אורי מקלב:
לא, אני לא מדבר עליכם.
אורי מקלב:
תוספת מימון מפלגות למי שמשלם...
אורי מקלב:
זה נקרא שוויון?
<סיגל קוגוט:
אנחנו אמרנו שגם זה צריך לעבור ברוב, כי גם זה פגיעה בשוויון.
<סיגל קוגוט:
זה היה ברשויות המקומיות, כי בכנסת אנחנו אמרנו במפורש שזה גם פוגע בשוויון.
אורי מקלב:
מה ההבדל בין הכנסת לרשות מקומית?
אורי מקלב:
מפלגה אחת מקבלת 1,150 ומפלגה אחת מקבלת רק 1,000.
אורי מקלב:
איפה הבג"ץ הזה?
<אייל זנדברג:
לשיטתך יש פער מובנה.
<אייל זנדברג:
לכן המחוקק צריך לתת את הדעת איך לצמצם את הפער.
<אייל זנדברג:
ונדמה לי שאין חולק שהצעת החוק הזאת בוודאי הולכת לכיוון ההפוך ולא לכיוון של מיתון הפער.
<אייל זנדברג:
וזה בלי כל קשר לבית המשפט העליון.
<אייל זנדברג:
אדוני הציג כרגע אמת מידה, הוא אומר שיש בעיה שרשימה חדשה נמצאת תמיד בחסר.
<אייל זנדברג:
אם כך ראוי שהמחוקק ידון איך אולי לתקן את הפער הזה, מתוך רצון לכבד את מה שהמחוקק כתב בסעיף 4 לחוק יסוד: הכנסת.
אורי מקלב:
מעצם היותו חדש הוא נחות, זה דבר טבעי.
<אייל זנדברג:
לכן ראוי שהמחוקק יחשוב איך לצמצם את זה.
אורי מקלב:
אבל אתה לא יכול לתקן עוול בעוול, להגיד שאתה לא מתקן עוול בגלל שאתה לא יכול לתקן את הכול.
אורי מקלב:
ויש דברים שאתה לא יכול לתקן.
אורי מקלב:
מפלגות חדשות זאת מציאות, ואני לא יכול לתקן את הכול.
אורי מקלב:
מה אני יכול לעשות?
<סיגל קוגוט:
לא, משהו אתה כן יכול לתקן.
אורי מקלב:
אני מתקן מצב - - -
יריב לוין:
רבותיי, אני אנסה לסכם את זה.
יריב לוין:
למרות שאצל בג"ץ רוממות השוויון היא בגרונו אבל לא במעשיו או בפסיקותיו, אנחנו בכל זאת ננסה לקיים את עקרון השוויון, חרף הדוגמה הרעה שהם נותנים לנו.
<גיא לוריא:
שמי ד"ר גיא לוריא, אני מהמכון הישראלי לדמוקרטיה.
<גיא לוריא:
אני חושב שהצעת החוק הזאת היא בעייתית, שלא לומר לא מוצלחת, מכמה סיבות.
<גיא לוריא:
קודם כול, הצעת החוק נתלית על זה שיש שחיקה ביחידת המימון במשך שנים.
<גיא לוריא:
החוק קובע מנגנון של עדכון יחידת המימון, יש ועדה ציבורית שהוקמה לפי החוק, ואם יש בעיה זה צריך לעבור דרכה.
<גיא לוריא:
נראה לי שכרגע החוק מנסה לעקוף את הוועדה הציבורית שנועדה בעצם בדיוק לעניין הזה.
<גיא לוריא:
ההלוואות והמקדמות שהצעת החוק מציעה להעביר בעצם מגלגלות את החובות ואת הסיכונים לחובות של הסיעות אל אוצר המדינה ואל הציבור.
<גיא לוריא:
אני חושב שזה לא ראוי.
<גיא לוריא:
זו בעצם איזושהי דרך של הסיעות להיטיב עם עצמן, וזה לא ראוי, גם אם מסתכלים פה במובן חוקתי.
יריב לוין:
תסביר לי את האמירה הזאת.
יריב לוין:
לאיזה סעיף בחוקה אתה מפנה?
יריב לוין:
זה חוק יסוד, אבל אתה אמרת שזה לא חוקתי.
יריב לוין:
חשבתי שאולי התרחש משהו שלא דיווחו לי עליו.
<גיא לוריא:
לגבי הפגיעה בשוויון, היתרון שיש כאן אל מול הרשימות החדשות נראה לי לא הוגן, ולפחות צריך להתמודד עם הנקודה הזאת.
<גיא לוריא:
כרגע הצעת החוק הזאת בכלל מתעלמת.
<גיא לוריא:
..
<גיא לוריא:
אני קורא מדברי ההסבר של הצעת החוק, וכשמסבירים למה חוסמים את האפשרות לקבל הלוואות מתאגיד בנקאי מתייחסים רק לסיעות, לא מתייחסים לסיעות חדשות, ויש כאן פגיעה בשוויון, ולפחות צריך להתמודד עם הנקודה הזאת.
<גיא לוריא:
אלא שאתם לא מתמודדים עם זה, וזה נראה לא טוב.
יריב לוין:
אין חילוקי דעות על זה.
יריב לוין:
נדב, בבקשה.
<נדב עשהאל:
אני עורך דין נדב עשהאל, היועץ המשפטי של ש"ס.
<נדב עשהאל:
דבר ראשון, הבעיה של השוויון הועלתה, ובשיחות שהיו לנו אפילו אתמול בלילה, אני חושב שאנחנו הצענו מנגנונים שמשפרים את הפוזיציה של מפלגות חדשות בצורה מאוד משמעותית, הרבה מעבר למצב הנוכחי.
<נדב עשהאל:
חוסר השוויון הוא דבר שקיים גם היום.
<נדב עשהאל:
יש פער בין מפלגה שהיא מיוצגת לבין מפלגה חדשה; יש פה סחורה שאתה מכיר לעומת משהו שהוא באוויר, שאתה לא יודע אם ייכנס או לא ייכנס.
<נדב עשהאל:
נכנסנו לכל הניסוח של החוק הזה לא בגלל... אין פה שום קונספירציה פוליטית, פשוט הייתה בעיה בנאלית, יום-יומית: שפשוט אי אפשר לתפקד.
<נדב עשהאל:
הבנקים חסמו את השלטר מאז שהיה את דוח מבקר המדינה; היה תחקיר ב"המקור".
<נדב עשהאל:
הם סגרו את השלטר.
<נדב עשהאל:
עכשיו, מבחינתם זה בסדר, הם לא צריכים לספוג סיכונים.
<נדב עשהאל:
היום המערכת הפוליטית היא מאוד תזזיתית, אתה נכנס לאיזושהי מערכת בחירות ואתה לא יודע מה יקרה, מפלגה של 20 מנדטים יכולה להתרסק ולהיעלם מהמפה, וכבר היו דברים מעולם.
<נדב עשהאל:
לכן אנחנו אומרים שקיים היום סיכון, והבנקים מבחינתם צודקים בכך שהם לא צריכים לספוג אותו.
<נדב עשהאל:
וזה מעבר לעניין של הון שלטון.
<נדב עשהאל:
ולכן מי שצריך לקחת את הסיכון בנקודות האלה, בגלל השינוי בדפוסי ההצבעה היום בארץ, זו הכנסת.
<נדב עשהאל:
היא בעלת האינטרס - - -
<עמיר פוקס:
הציבור.
<נדב עשהאל:
הציבור.
<נדב עשהאל:
אז מה, עדיף שהבנקים יפסידו?
<נדב עשהאל:
זה לא כספי ציבור?
<נדב עשהאל:
זה אותו דבר.
<נדב עשהאל:
אפילו יותר מזה.
<גיא לוריא:
אבל יש ועדה ציבורית שזו התכלית שלה, אז למה אתם מנסים לעקוף פה את ה - - -
<נדב עשהאל:
לא, אני לא מדבר על זה.
<נדב עשהאל:
הגדלת יחידת מימון זה סיפור אחר לגמרי.
<נדב עשהאל:
לגבי הגדלת יחידת מימון, אני חושב שחוץ ממה שכאן, אנחנו צריכים להגדיל עוד.
<נדב עשהאל:
חוץ מזה.
<נדב עשהאל:
זה לא מספיק.
<נדב עשהאל:
הרי בעצם אין פה הגדלת תקציב, אלא יש פה אפשרות למפלגות לווסת את התקציבים שהם מקבלים, לפי הצרכים שלהן.
<נדב עשהאל:
והצרכים שלהן הם צרכים מאוד מובהקים.
<נדב עשהאל:
יש עכשיו למשל הוצאות פריימריז של הליכוד – מאיפה הם יביאו את הכסף הזה?
<נדב עשהאל:
זה הון תועפות.
<נדב עשהאל:
עובדה שהיא שכל המפלגות, כולן... ראית שלא הייתה סיעה אחת שלא חתומה על החוק, כי הוא משקף בעיה מאוד מהותית.
<נדב עשהאל:
עכשיו, אם יש פה בעיית שוויון, אנחנו מוכנים.
<נדב עשהאל:
..
<נדב עשהאל:
הכול פה פתוח, אנחנו לא רוצים לחסום איש.
<נדב עשהאל:
להפך, החוק הזה ייצור מצב שהסטטוס והפוזיציה של מפלגות חדשות ישתפר.
<נדב עשהאל:
בצורה מובהקת.
<נדב עשהאל:
אנחנו נעבור על הסעיפים ואתם תראו.
<נדב עשהאל:
הייתה לנו אתמול שיחה, ואנחנו באמת מוכנים ללכת מרחק רב מאוד בשביל שמפלגות חדשות לא ייפגעו מהסיפור הזה.
<נדב עשהאל:
אבל באופן מובנה יש אלמנט של סיכון, ואת הסיכון הזה אנחנו לא חושבים שהבנקים צריכים לקחת על עצמם, גם מההיבט של יחסי הון-שלטון וגם מההיבט השני: למה שהציבור בעל המניות של הבנק יספוג את הנזק הזה.
<נדב עשהאל:
הכנסת היא הגוף הנכון לנהל את הסיכונים האלה.
<ארבל אסטרחן:
אולי נתחיל לעבור על הדברים, לפי הסדר.
<ארבל אסטרחן:
בהתחלה אני אגיד ממש במשפט אחד מהם שני השינויים העיקריים.
<ארבל אסטרחן:
יש בהצעת החוק שני שינויים עיקריים.
<ארבל אסטרחן:
האחד נוגע למועדי קבלת מימון המפלגות: הקדמת התשלום.
<ארבל אסטרחן:
כלומר, היום סיעה שמתמודדת לכנסת מקבלת מקדמה של 60% מיחידת מימון לכל חבר כנסת עם הגשת רשימת המועמדים, ויש השלמת מימון אחרי הבחירות, לפי תוצאות הבחירות, של עד 85%, ו-15% משולמים רק לאחר שמוגש דוח חיובי של מבקר המדינה.
<ארבל אסטרחן:
אם הדוח שלילי, שוללים את הסכום הזה או חלק ממנו.